Woord: kanselleerArgieffoto (Foto: Didgeman, Pixabay) Woord: kanselleer Betekenis: deurhaal, skrap Waar kom dit vandaan? Latyn cancellare het “om te laat lyk soos hortjies, latwerk” beteken wat oënskynlik niks met kanselleer te make het nie. As die beampte by die poskantoor die briewe met seels in sy masjien sit om hulle te kanselleer, word daar dikwels dwarsstrepe (gewoonlik golwend) oor die seël aangebring sodat dit nie weer gebruik kan word nie. (Natuurlik is daar ander poskantore wat nog die ou ronde stempel gebruik.) Daardie dwarsstrepe het aan latwerk of hortjies herinner. Verwant hieraan is die kansel van die kerk: so genoem omdat daar vroeër latwerk was wat die skip van die koordeel afgeskei het. ŉ Kanselier was oorspronklik die man wat die balie van die hof moes afskei sodat die publiek nie by die advokate kon kom en hulle dalk erge liggaamlike letsel sou berokken nie. Dié taalbrokkie is oorspronklik gepubliseer in dr Anton Prinsloo se boek, ‘n Dief aan die Kers – skelm woorde deur die eeue (uitgegee deur NB Uitgewers) Koop die boek: Graffiti Boeke Prys: R225-00* *Prys onderhewig aan verandering